
ATKURTOJO VDU ISTORIJOS EKSPOZICIJOS SUKŪRIMAS IR ĮRENGIMAS (EKSPOZICIJA)

1. Pirkimo objektas – Vytauto Didžiojo universitetas (toliau – Perkančioji organizacija) perka atkurtojo VDU istorijos ekspozicijos sukūrimą ir įrengimą (Ekspozicija). Reikia sukurti šiuolaikišką, patrauklią Vytauto Didžiojo universiteto ekspoziciją, kurioje atraktyviai bei informatyviai būtų pristatyta universiteto atkūrimo istorija. Ekspozicinių elementų grupės:
1.1. Ekspozicinis stendas – 4 vnt.;
1.2. Pakabinamas tekstilinis stendas su spauda- 5 vnt.;
1.3. Ekspozicinis baldas – 3 vnt.;
1.4.  Knygų lentyna su minkštasuoliu – 1 komplektas.

PROJEKTUOJAMA EKSPOZICIJA, PAGRINDINĖS CHARAKTERISTIKOS, PASKIRTIS

2. [bookmark: _Hlk166760359]Patalpos, kuriose projektuojama ekspozicija: Ekspozicinė erdvė yra pirmame Vytauto Didžiojo universiteto pastato aukšte (K. Donelaičio g. 58, Kaunas). Ekspozicijos patalpos plotas – 37,67m². Patalpa yra naudojama reprezentacijai. Ekspozicijos koncepcija nekeičia patalpos paskirties. Koncepcija apsiriboja ekspozicinių stendų, baldų bei papildomų ekspozicinių elementų išdėstymu. Patalpos sienų, lubų spalva, grindys, bendrasis apšvietimas nėra keičiami.
3. Projektuojamos ekspozicijos charakteristikos: Ekspozicijos koncepcija kuriama atsižvelgiant į Užsakovo pateiktą tematinį planą, eksponatų sąrašą, pirminį ekspozicijos turinį bei patalpos charakteristikas. Ekspozicijoje numatyta pristatyti šias temas: Vytauto Didžiojo universiteto atkūrimo istorija; Universitetas ir valstybė; Artes liberales; Biblioteka; Mokslas ir studijos; Universiteto istorijos akimirkos (kompiuterinis terminalas); Platesnės perspektyvos – tarptautinis bendradarbiavimas; Garbės daktarai. Stendai ir baldai projektuojami tokiu principu, kad pristatomos temos ekspozicijoje būtų išdėstomos ratu, tačiau tam tikri tūriniai objektai – baldai suskaido statišką vientisą patalpą į kelias dinamiškesnes erdves.
4. Išskirtinė ekspozicijos erdvė – biblioteka, tai specialiai ekspozicijai sukurta knygų lentyna su prie jos suprojektuotu minkštasuoliu. Šioje nedidelėje „bibliotekoje“ lankytojai gali susipažinti su universiteto leidiniais, eksponuojamais suvenyrais
5. Ekspozicijos koncepcijos projektavime numatytos viešosioms vidaus erdvėms skirtos medžiagos: grūdintas stiklas, LMDP, MDF plokštės, LED apšvietimas, laminuota matinė plėvelė su skaitmenine spauda, tekstilė su skaitmenine spauda ir kt.
6. Ekspoziciniai stendai ir baldai projektuojami iš LMDP plokštės, ant jų klijuojama laminuota matinė plėvelė, su skaitmenine spauda. Stendų ir baldų viršutinės linijos atkartoja Vytauto Didžiojo universiteto turimus eksponatus, universiteto reprezentacijai naudojamus piešinius, kitus su universitetu susijusius objektus. Stendams pašviesti viršuje ir apačioje naudojamas LED juostinis apšvietimas. Stenduose ir balduose esančiose eksponatų vitrinose yra numatytas ekspozicinis apšvietimas.
7. Stendų informacinę, vaizdinę medžiagą papildo atvartai, kuriuos lankytojas gali pavartyti ir susipažinti su pateikta papildoma informacija.
8. Ekspozicijoje numatytas kompiuterinis terminalas. Lietimui jautraus ekrano pagalba lankytojas gali susipažinti su universiteto turimais vaizdo įrašais, infrastruktūros pokyčiais, garbės daktarais.
9. Siekiant išlaikyti ekspozicijos dizaino vientisumą, siūloma langus dengti tekstiliniais stendais su spauda. Ekspozicijoje pakabinami tekstiliniai stendai taip pat papildo suprojektuotus stendus bei baldus.

TECHNINIAI REIKALAVIMAI

10. Tiekėjas turi turėti patirtį muziejinių ekspozicijų projektavimo, įrengimo vykdyme. 
11. Tiekėjas privalo vykdymo eigą, tvarką ir laiką derintis su Perkančios organizacijos atsakingu už sutartį asmeniu. 
12. Tiekėjas atsako už tinkamą įrengimą, saugą.
 
13. Medžiagų, gaminių kokybės reikalavimai:
13.1.  Tiekėjas, vykdant ekspozicijos elementų gamybą ir ekspozicijos įrengimą, privalo naudoti medžiagas, gaminius kurie yra sertifikuoti Lietuvos Respublikoje. Naudojamos medžiagos, gaminiai, įrenginiai turi turėti sertifikatus, kitus dokumentus, patvirtinančius kokybę, technines charakteristikas, atitinkančias techninių specifikacijų reikalavimus;
14. Atvežtos į ekspozicijos patalpas medžiagos, gaminiai ir įrengimai turi būti tuoj pat apžiūrimi ir jei yra defektų ar neatitikimų užsakymams – raštu pareiškiamos pretenzijos tiekėjams.



15. Baldų gamybos, surinkimo bei paruošimo eksploatacijai sąlygos:
15.1. Baldai, jų dalys ir priedai turi būti nauji, nenaudoti, neturėti išorinių mechaninių ir kitokių pažeidimų, Baldai turi būti pateikiami su visais varžtais, lankstais bei kitais priedais ar furnitūra, reikalingais tinkamai eksploatuoti baldus.
15.2.  Baldai turi būti estetiški, tvirti, stabilūs, ergonomiški ir jų kokybė turi atitikti tai prekių grupei keliamas technines sąlygas ir standartus.
16. Reikalavimuose nurodytiems baldų išmatavimams taikoma gabaritinių matmenų paklaida – +-20 mm. Kitiems išmatavimams taikoma paklaida – +-2 proc. arba tokia, kuri nurodyta prekės aprašyme prie konkrečios baldų detalės.
17. Tiekėjas privalo Ekspoziciją sukurti ir įrengti per 3 (tris) mėnesius.
18. Tiekėjas teikdamas pasiūlymą privalo Techninės specifikacijos „Specialūs reikalavimai“ lentelės (4 stulpelis)  užpildyti visas charakteristikų eilutes, tiksliai nurodant siūlomas charakteristikas. Turi būti išlaikyta reikalavimų eilučių numeracija.

19. SPECIALŪS REIKALAVIMAI 

20. [bookmark: _Hlk134791101]Lentelė. 
	
Eil. Nr.
	Pavadinimas
	Perkančiosios organizacijos reikalaujami  parametrai
	
Tiekėjo siūlomi parametrai 
(Atitinka/neatitinka arba konkreti parametro reikšmė ir jo savybės)
	
Kiekis

	1
	2
	3
	4
	5

	1.
	Projektavimo darbai
	Projektavimo darbai atliekami pagal pateiktą ekspozicijos dizaino koncepciją ir brėžinius. Ekspozicijos techninį projektą sudaro aiškinamasis raštas, patalpos planai, ekspozicijos elementų brėžiniai ir vizualizacijos, techninė specifikacija.
	
	 1 komplektas

	2.
	Dizaino darbai
	Dizaino darbai atliekami pagal pateiktą ekspozicijos dizaino koncepciją ir kitą užsakovo pateiktą tekstinę, vaizdinę ir eksponatinę medžiagą.
	
	1 komplektas

	3.
	
Ekspozicinių stendų, pakabinamų tekstilinių stendų, ekspozicinių baldų, vitrinų gamyba, transportavimas, montavimas 
(1 komplektas)
 

	3.1.
	Ekspoziciniai stendai S1-S4
	Ekspozicinių stendų formos ir matmenys pagal pateiktą ekspozicijos dizaino koncepciją ir brėžinius. Integruotos trys vitrinos pagal pateiktą dizaino koncepciją ir brėžinius. LMDP plokštė, 18 mm storio, figūrinis pjovimas; išskaidrintas ne plonesnis nei 6 mm stiklas (visi stiklai didesni nei 350x350 mm turi būti grūdinti), kraštinės šlifuotos, poliruotos, stiklo klijavimas; baldų, stiklo furnitūra; LED taškinis, juostinis apšvietimas, apšvietimo jungiklis. Atvartai, ne mažiau 16 vnt.; Skaitmeninė, kokybiška, didelės raiškos spauda ant plėvelės, laminuota matiniu laminatu. Gamyba, transportavimas, montavimas, klijavimas.
	
	4 vnt.

	3.2.
	Pakabinami tekstiliniai stendai su spauda D1-D5

	Didelių gabaritų (matmenys pagal pateiktus brėžinius), kokybiška, didelės raiškos spauda ant medžiagos (drobės ar panašios faktūros ir tankio audinio). Apsiuvimas, pakabinimo sistema. Transportavimas, montavimas. 
	
	5 vnt.

	3.3.
	Ekspoziciniai baldai B1-B3
	Ekspozicinių baldų formos ir matmenys pagal pateiktą dizaino koncepciją ir brėžinius. Integruotos penkios vitrinos pagal pateiktą dizaino koncepciją ir brėžinius. LMDP plokštė, 18 mm storio, figūrinis pjovimas; išskaidrintas ne plonesnis nei 6 mm stiklas (visi stiklai didesni nei 350x350 mm turi būti grūdinti), kraštinės šlifuotos, poliruotos, stiklo klijavimas; baldų, stiklo furnitūra; LED taškinis, juostinis apšvietimas, apšvietimo jungiklis. Atvartai, ne mažiau 5 vnt.; Skaitmeninė, kokybiška, didelės raiškos spauda ant plėvelės, laminuota matiniu laminatu. Gamyba, transportavimas, montavimas, klijavimas.
	
	3 vnt.

	3.4.
	Knygų lentyna su minkštasuoliu 
	Knygų lentynos su minkštasuoliu forma ir matmenys pagal pateiktą ekspozicijos dizaino koncepciją ir brėžinius.
1. Knygų lentyna: pagal brėžinį - ilgis, aukštis – 2500mm, gylis – 200 mm..
Knygų lentyna pagaminta iš medienos plaušo plokštės (MDF) ne mažesnio nei 18 mm storio, iš abiejų pusių laminuota aukšto slėgio laminatu „HPL Fenix“ (matinis paviršius, nepaliekantis pirštų antspaudų, turintis galimybę mikro įbrėžimus panaikinti terminiu būdu). Briaunos padengiamos ne plonesne nei 1mm ABS juosta besiūle technologija karštu oru „Air-tech“ arba lygiaverte medžiaga ir jos spalva turi sutapti su HPL spalva.  
Knygų lentynų spalva gali būti (bordo) arba natūrali medžio spalva, taip, kaip nurodyta ekspozicijos dizaino koncepcijoje.
1. Minkštasuolis: pagal brėžinį - ilgis, aukštis – 450mm, gylis – 400 mm..
Minkštasuolis dengtas kokybiška, patvaria, neteplia medžiaga.
Minkštasuolio rėmas  medinis.
Spalva: Minkštasuolio spalva turi derėti su VDU stiliaus knygoje nurodyta spalva (bordo) taip, kaip nurodyta ekspozicijos dizaino koncepcijoje. 
	
	1 komplektas

	4.
	Ekranas su integruotu kompiuteriu 
	43“ įstrižainės lietimui jautrus ekranas su integruotu kompiuteriu ir laikikliu.
	
	1 komplektas

	5.
	Kiti ekspozicijos elementai:
	Stoveliai eksponatams: organinis stiklas, ne plonesnis nei 3 mm, ne mažiau 34 vnt.. Padėklai eksponatams: MDF plokštė, ne plonesnė nei 6 mm., aptraukta gobelenu arba padengta floku, ne mažiau 5 vnt. Anotacijų kortelės ir stoveliai iš ne plonesnio nei 1 mm organinio stiklo, ne mažiau nei 40 vnt.. Frezuoti PVC elementai su spauda, ne mažiau 3 vnt.. Kitos ekspozicinių elementų grupių tvirtinimui ir eksponatų patraukliam pateikimui reikalingos prekės.
	
	1 komplektas

	6.
	Bendrieji reikalavimai visoms pozicijoms:
        

	Tiekėjo siūlomi parametrai
(Atitinka/neatitinka arba konkreti parametro reikšmė ir jo savybės)

	6.1.
	Transportavimas
	Tiekėjas savo transportu ir savo išlaidomis pristato ekspozicinius, baldus, stendus, vitrinas į Perkančios organizacijos pirkimo iniciatoriaus nurodytas patalpas
	

	6.2.
	Montavimas
	Tiekėjas pristatęs ekspozicines prekes privalo jas sumontuoti pagal pateiktą Ekspozicijos dizaino koncepciją (Pirkimo sąlygų Priedas Nr. 2/1)
	

	6.3.
	Taikoma  garantija
	Visiems baldams turi būti taikoma ne mažesnė kaip 3 metų garantija, jeigu konkrečiame techninės specifikacijos punkte nenurodyta kitaip.
	

	6.4
	Gamyba
	Gaminiai projektuojami, gaminami ir montuojami atsižvelgus į paveldo objektams keliamus reikalavimus. Gamybos darbai atliekami pagal suderintą su Užsakovu gaminio projektą ir maketą.
	

	6.5
	Garantija
	Prekių ir montavimo paslaugų garantinis terminas negali būti trumpesnis kaip 3 (trys) metai
	



21.  PERKANČIOJI ORGANIZACIJA ŠIUO PIRKIMU VYKDO “ŽALIĄJĮ PIRKIMĄ”  Aplinkosauginiai kriterijai Prekėms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 2 priedas VII skyrius, kurie nustato šiuos minimalius baldų aplinkos apsaugos kriterijus:
21.1. ne mažiau kaip 80 proc. balduose naudojamos medienos, medienos medžiagų ir gaminių turi būti iš miškų, sertifikuotų naudojant FSC ar PEFC miškų sertifikavimo sistemas arba lygiavertes sertifikavimo sistemas;
Pateikti atitiktį reikalavimams įrodantys dokumentas: sertifikatas FSC arba PEFC, arba kitas darnaus miškų ūkio standartas, arba nepriklausomos įstaigos atliktas bandymo protokolas, arba kiti lygiaverčiai įrodymai.
21.2. visos plastikinės dalys, kurių masė ≥ 50 g, turi būti paženklintos kaip tinkamos perdirbti pagal LST EN ISO 11469 „Bendrasis plastikinių gaminių identifikavimas ir ženklinimas“ (toliau – LST EN ISO 11469) ar lygiavertį standartą;
21.3. jei baldo kamšalo sudėtyje naudojamos sintetinės poliesterio medžiagos, jų sudėtyje turi būti dalis perdirbtų medžiagų;
21.4.  paviršiams dengti naudojamuose produktuose:
21.4.1.  neturi būti pavojingų cheminių medžiagų, klasifikuojamų priskiriant bet kurią iš nurodytų pavojingumo frazę pagal Reglamentą (EB) Nr. 1272/2008: kancerogeninės (H350, H350i, H351), sukeliančios paveldimus genetinius defektus (H340, H341), toksiškos reprodukcijai (H360D, H360F, 361f, 361d), pavojingos vandens aplinkai (H400, H410, H411), toksiškos ar labai toksiškos (H300, H301, H310, H311, H330, H331), kenkia organams (H370), veikdamos ilgą laiką pakenkia kai kuriems organams (H372).
Pateikti atitiktį reikalavimams įrodantys dokumentai: ekologinis ženklas European Ecolabel arba Nordic Swan, arba gamintojo techniniai dokumentai, arba saugos duomenų lapas, arba pripažintosios įstaigos atlikto bandymo protokolas, arba kiti lygiaverčiai įrodymai.
21.2.  neturi būti daugiau kaip 5 proc. masės lakiųjų organinių junginių (LOJ);
21.3.  neturi būti chromo (VI) junginių; 
21.4. formaldehido išmetamieji teršalai neturi viršyti 0,05 ppm.
Pateikti atitiktį reikalavimams įrodantys dokumentai: ekologinis ženklas European Ecolabel arba Nordic Swan, arba gamintojo techniniai dokumentai, arba saugos duomenų lapas, arba pripažintosios įstaigos atlikto bandymo protokolas, arba kiti lygiaverčiai įrodymai;
22.  Tiekėjas kartu su pasiūlymu privalo pateikti aplinkos apsaugos kriterijus pagrindžiančius dokumentus.

